Julius Reintam

Julius Eduard Reintam (15/27. jaanuar 1888 Kernu vald Harjumaa – 3. juuli 1965 Kernu, Harju rajoon) oli Eesti pedagoog, kirjanik (pseudonüüm Julius Järve) ja poliitik.

Julius Eduard Reintam õppis Tallinna 2. linnakoolis pedagoogikakursustel ning töötas õpetajana Vaivara luteri kihelkonnakoolis Virumaal, Narva Eesti Kooliseltsi koolis, aastatel 1909–1911. Oli aastatel 1909–1911 Narva Võitleja seltsi näitejuht. 

Tartus õppimise ajal töötas Julius Reintam ka Vanemuise näitelaval. Ta valiti 1911. aasta veebruarist Endla näitejuhiks, kuid oli Endla näitejuht vaid mõne kuu ning loobus 1911. aasta mais. 

Eesti kooli loomis- ja arenemisaastail oli Julius Reintam Harju maavalitsuses haridusosakonna juhataja aastatel 1918–1927. Töötas Tallinna kroonualgkoolis ja Tallinna linna 5. algkoolis. 

Eesti iseseisvuse algaastail oli Julius Reintam Eesti Maapäeva ja Asutava Kogu liige.

Välislingid

Julius Reintam'i juubel., Päewaleht, nr. 264, 28. september 1931

Eesti õpetajad
Eesti kirjanikud
Eestimaa Kubermangu Ajutise Maanõukogu liikmed
Asutava Kogu liikmed
Sündinud 1888
Surnud 1965